Rikunarita-ORG/Wikinium huggingface dataset:
# ছিং সাম্রাজ্য

**ছিং রাজবংশ** (/tʃɪŋ/ *ching*), আনুষ্ঠানিকভাবে **মহান ছিং**, চীনের একটি মাঞ্চু-নেতৃত্বাধীন রাজবংশ এবং চীনের ইতিহাসের শেষ রাজবংশ ছিল। এটি একটি তুঙ্গুসি-ভাষী জাতিগোষ্ঠী দ্বারা প্রতিষ্ঠিত অন্ত্য জিন রাজবংশ থেকে উদ্ভূত হয়েছিল যারা মাঞ্চু নামে পরিচিত ছিল। রাজবংশটি ১৬৩৬ সালে মুকডেনে (আধুনিক শেনইয়াং ) আনুষ্ঠানিকভাবে ঘোষণা করা হয়েছিল, এবং শানহাই পাসের যুদ্ধের পরে এটি ১৬৪৪ সালে বেইজিংয়ের নিয়ন্ত্রণ দখল করে, যা প্রায়শই চীনে রাজবংশটির শাসনের আরম্ভ বলে বিবেচিত হয়। কয়েক দশকের মধ্যে ছিং সমস্ত চীন এবং তাইওয়ানের উপর এর নিয়ন্ত্রণ সুসংহত করেছিল এবং ১৮ শতকের মাঝামাঝি নাগাদ এটি এশিয়ার অভ্যন্তরীণে এর শাসন প্রসারিত করেছিল। রাজবংশটি ১৯১২ সাল পর্যন্ত স্থায়ী হয়েছিল যখন এটি সিনহাই বিপ্লবে উৎখাত হয়েছিল। চীনা ইতিহাস মোতাবেক, ছিং রাজবংশের পূর্বে মিং রাজবংশ ক্ষমতায় ছিল এবং পরবর্তীতে চীন প্রজাতন্ত্র ক্ষমতায় আসে। বহুজাতিক ছিং রাজবংশ আধুনিক চীনের জন্য ভৌগোলিক ভিত্তি একত্রিত করেছিল। এটি ছিল চীনের ইতিহাসে বৃহত্তম সাম্রাজ্য এবং ১৭৯০ সালে আঞ্চলিক আকারের দিক থেকে বিশ্বের ইতিহাসে চতুর্থ বৃহত্তম সাম্রাজ্য। ১৯০৭ সালে আনুমানিক ৪১৯,২৬৪,০০০ জন নাগরিক নিয়ে এটি সেই সময়ের বিশ্বের সবচেয়ে জনবহুল দেশ ছিল।

## টীকা

## তথ্যসূত্র
# গীতিনাট্য

মিলানের লা স্কালা
**গীতিনাট্য** (ইতালীয়: Opera) পাশ্চাত্যে জনপ্রিয় এক প্রকারের গীতিনির্ভর নাটক। এটি পশ্চিমা শাস্ত্রীয় সঙ্গীতের একটি প্রধানতম শাখা। এর উদ্ভব ইতালিতে, পরে সমগ্র ইউরোপে ছড়িয়ে পড়ে। মূলত মঞ্চনাটক ঘরানার মঞ্চ, অভিনয়, পোশাকসজ্জা এবং কখনো নৃত্য সহকারে এই গীতিনাট্য পরিবেশিত হয়। একটি ওপেরা হাউজে এই পরিবেশনা অনুষ্ঠিত হয় এবং এতে ঐকতান-বাদকদল ও ক্ষুদ্র সঙ্গীতদল থাকে, উনবিংশ শতাব্দীর শুরু থেকে একজন সঙ্গীত পরিচালক এটি পরিচালনা করতে থাকেন।

গান সংবলিত মঞ্চনাটকের বিপরীতে গীতিনাট্যে একাধিক ধরন থাকে, যেমন কিছু গীতিনাট্যে কথ্য সংলাপ, তথা সঙ্গীতধর্মী মঞ্চনাটক, সিংস্পিয়েল ও ওপেরা কমিক থাকে। প্রথাগত গীতিনাট্যে গায়কেরা দুইভাবে গান গেয়ে থাকে, যেমন - আবৃতিধর্মী এবং একক সঙ্গীত। উনবিংশ শতাব্দীতে সঙ্গীত নাট্যের উত্থান ঘটে।

## ইতিহাস

### উৎপত্তি

ক্লাউদিও মন্তেভের্দি
ইতালীয় *opera* শব্দের অর্থ হল কাজ, এর মূলভাব দাঁড়ায় শ্রম ও ফলাফল। ইতালীয় শব্দটি লাতিন *opera* শব্দ থেকে এসেছে, যে নামবাচক একবচন শব্দটির অর্থ হল কর্ম এবং এর বহুবচন হল *opus*। অক্সফোর্ড ইংরেজি অভিধান অনুসারে, ইতালীয় শব্দটি প্রথমে ব্যবহৃত হয়েছিল ১৬৩৯ সালে কবিতা, নৃত্য ও সঙ্গীতের সম্মিলিত সুরায়োজনের ভাব প্রকাশের জন্য। ইংরেজিতে এই শব্দটির নথিভুক্ত প্রথম ব্যবহার ঘটে ১৬৪৮ সালে।

এখনো পরিবেশিত প্রথম গীতিনাট্য হল ক্লাউদিও মন্তেভের্দির লোরফেও। এটি ১৬০৭ সালে মান্তুয়ার রাজদরবারের জন্য সুরোয়োজন করা হয়েছিল। মন্তেভের্দির কর্মচারী গঞ্জাগাসের মান্তুয়া রাজদরবার গীতিনাট্যের উৎপত্তিতে গুরুত্বপূর্ণ ভূমিকা রাখেন, তিনি কেবল কনসার্তো দেল্লে দোন্নের রাজদরবারে গায়কদের নিযুক্ত করেননি, পাশাপাশি তিনি প্রথম প্রকৃত গীতিনাট্য গায়িকা মাদামা ইউরোপাকেও নিয়োগ প্রদান করেছিলেন।

## তথ্যসূত্র
# কিংবদন্তি
সংক্ষিপ্ত ইউআরএল

রে নাড ফক্স, ইতিহাসের কল্পিত কিংবদন্তি
**কিংবদন্তি** হল ইতিহাস ও কল্পনার সংমিশ্রনের লৌকিক কথা সাহিত্যের চরিত্র বিশিষ্ট লোককথা (ল্যাটিন, legenda, "things to be read") মানুষের কাজের বয়ান যা বক্তা এবং স্রোতা উভয়ের দ্বারাই মানবেতিহাসে সংঘটিত বলে মনে করা হয় এবং তাকে কিছু সুনির্দিষ্ট যোগ্যতার অধিকারী হতে হয় যাতে গল্পটির verisimilitude থাকে। কিংবদন্তির সক্রিয় এবং নিষ্ক্রিয় অংশগ্রহণকারিদের কাছে এর এমন কোন অংশ নেই যা "বাস্তবতার" জগতের বাইরের, অত্যন্ত নমনীয় বা পরিবর্তনশীল কিছু ধ্রুবক দ্বারা সংজ্ঞায়িত, যার মাঝে অন্তর্ভুক্ত হতে পারে অলৌকিক ঘটনা যা সত্যিই ঘটেছিল বলে বিশ্বাস করা হয়, প্রতিবোধনের নির্দিষ্ট ঐতিহ্যের মধ্যে যেখানে কিংবদন্তিটির উদ্ভব, এবং যার মধ্যে এটি সময়ের সাথে সাথে পরিবর্তিত হতে পারে, এটাকে তাজা ও জীবন্ত, এবং বাস্তবসম্মত রাখার জন্য। গ্রিম ভাইরা ঐতিহাসিক পটভূমিতে স্থাপিত লোককথাকে কিংবদন্তি বলে সংজ্ঞায়িত করেছেন।
# কার্যত
সংক্ষিপ্ত ইউআরএল

**কার্যত** বা **বস্তুত** (ইংরেজি: de facto) পরিভাষাটি দিয়ে রাজনীতিতে এমন সব সরকারি আইন বা নীতিকে চরিত্রায়িত করা হয়, যেগুলি রাষ্ট্র বা সরকার কর্তৃৃক স্বীকৃৃত না হলেও বাস্তবিকভাবে তা কার্যকর। অর্থাৎ আনুষ্ঠানিকভাবে স্বীকৃৃত না হলেও কার্যত ঘটমান।

এই ধারণাটিকে লাতিন পরিভাষায় *দে ফাক্তো* (লাতিন: *de facto*) বলে। ইংরেজিতে এর উচ্চারণ *ডি ফ্যাক্টো*। এর বিপরীত ধারণাটি হল আইনত (লাতিন: *De jure* *দে জুরে*; ইংরেজি উচ্চারণে *ডি জুরি*)।

## উদাহরণ

মার্কিন যুক্তরাষ্ট্র, ফ্রান্স, যুক্তরাজ্য, আর্জেন্টিনাসহ বেশ কিছু দেশে কোনো সরকার কর্তৃৃক-স্বীকৃৃত ভাষা না থাকা সত্ত্বেও সকল দাপ্তরিক কাজ ইংরেজি বা ঐ দেশের প্রধান ভাষা দ্বারা নিয়ন্ত্রিত হয়।

## তথ্যসূত্র

## আরও দেখুন

* আইনত
# নুওসু ভাষা
সংক্ষিপ্ত ইউআরএল

| Yi |
| --- |
| ꆇꉙ *Nuosu* |
| দেশোদ্ভব | গণপ্রজাতন্ত্রী চীন, |
| অঞ্চল | সুদূর প্রাচ্য জুড়ে. |
|  মাতৃভাষী | ৬ মিলিয়ন |
| ভাষা পরিবার | চীনা-তিব্বতি
* Tibeto-Burman
	+ Lolo-Burmese
		- **Yi**
 |
| ভাষা কোডসমূহ |
| আইএসও ৬৩৯-১ | `ii (Sichuan Yi)` |
| আইএসও ৬৩৯-২ | `iii (Sichuan Yi) sit (others)` |
| আইএসও ৬৩৯-৩ | বিভিন্ন প্রকার: `iii` – Sichuan Yi `nos` – Southern Yi `ycl` – Central Yi `yif` – Ache Yi `yig` – Guizhou Yi `yik` – Xishan Lalu Yi `yio` – Dayao Yi `yip` – Poluo Yi `yiq` – Miqie Yi `yit` – Eastern Lalu Yi `yiu` – Awu Yi `yiv` – Eshan-Xinping Yi `yix` – Axi Yi `yiz` – Azhe Yi `ylm` – Limi Yi `ylo` – Naluo Yi `ymh` – Mili Yi `ymj` – Muji Yi `ypl` – Pula Yi `ypw` – Puwa Yi `ysn` – Sani Yi `yso` – Southeastern Lolo Yi `ysp` – Southern Lolopho Yi `ywl` – Western Lalu Yi `ywm` – Wumeng Yi `ywq` – Wuding-Luquan Yi `ywt` – Western Yi `ywu` – Wusa Yi `yym` – Yuanjiang-Mojiang Yi |
|  |

**নুওসু ভাষা** চীনে প্রচলিত একটি ভাষা। চীনা তিব্বতি পরিবারের অন্তর্গত ভাষাটি চীনের সিছুয়ান প্রদেশের দক্ষিণাংশে এবং ইউন্নান প্রদেশের উত্তরাংশে প্রায় ২০ লক্ষ মানুষের মুখের ভাষা, যাদের প্রায় ৬০% অন্য কোন ভাষাতে কথা বলেন না, এমনকি ম্যান্ডারিন চীনাও নয়। চীনে নুওসু ভাষাটিকে বৃহত্তর ই (yi) ভাষা-পরিবারের প্রধানতম ও আদর্শ ভাষা হিসেবে গণ্য করা হয় এবং স্কুল কলেজে একমাত্র এটিকেই শেখানো হয়। চীনা সরকার সমগ্র ভাষা পরিবারে ৬টি ভাষাকে স্বীকৃতি দিয়েছে এবং এগুলিতে প্রায় ৬০ লক্ষ লোক কথা বলেন।
# ‌মং ভাষা

| ‌মং ভাষা |
| --- |
| Hmoob/Hmong/Moob *হ্‌মং/মং* |
| দেশোদ্ভব | Sichuan, Vietnam, Laos, Thailand, and USA. |
|  মাতৃভাষী | over 4 million |
| ভাষা পরিবার | Hmong-Mien
* **‌মং ভাষা**
 |
| ভাষা কোডসমূহ |
| আইএসও ৬৩৯-২ | `hmn` |
| আইএসও ৬৩৯-৩ | বিভিন্ন প্রকার: `hmn` – Hmong (generic) `mww` – Hmong Daw (Laos, China) `hmv` – Hmong Do (Vietnam) `hmf` – Hmong Don (Vietnam) `blu` – Hmong Njua (Laos, China) `hmz` – Hmong Shua (Vietnam) `hmc` – Hmong Central Huishui (China) `hmm` – Hmong Central Mashan (China) `hmj` – Hmong Chonganjiang (China) `hme` – Hmong Eastern Huishui (China) |

মং সংখ্যা

**মং ভাষা** (‌মং ভাষায়: *হ্‌মং*, আইপিএ: [m̥ɔ̃ŋ]) মং-মিয়েন ভাষা পরিবারের অন্তর্গত একটি ভাষা। এটি মূলত দক্ষিণ-পূর্ব এশিয়ায় ব্যবহৃত হয়।

## তথ্যসূত্র
# ইনসিয়াড
সংক্ষিপ্ত ইউআরএল

ইনসিয়াড| আঁস্তিত্যু ও্যরোপেয়াঁ দাদমিনিস্ত্রাসিওঁ দে জাফের Institut européen d'administration des affaires |
|  |
| নীতিবাক্য | বিশ্বের ব্যবসা শিক্ষা প্রতিষ্ঠান |
| ধরন | গ্রঁদ একল দ্য কোম্যার্স এ দ্য মানাজমঁ (বেসরকারি ব্যক্তিমালিকানাধীন গবেষণা বিশ্ববিদ্যালয় ও ব্যবসা শিক্ষা প্রতিষ্ঠান) |
| স্থাপিত | ১৯৫৭ (1957) |
| প্রাতিষ্ঠানিক অধিভুক্তি | Conférence des Grandes Écoles; Alliance Sorbonne Université INSEAD-Wharton Alliance |
| বৃত্তিদান | ৩৫ কোটি ৫০ লক্ষ ইউরো |
| চেয়ারম্যান | আনড্রেয়াস ইয়াকবস |
| ডিন | ইলিয়ান মিহভ |
| শিক্ষায়তনিক ব্যক্তিবর্গ | ২৫০+ ৯৮% ডক্টরেট; 22% female; 91% international |
| শিক্ষার্থী | ~১,৫৪০ (~1,000 in MBA) (~300 in EMBA) (~130 in MIM) (~30 in MFin) (~80 in Ph.D.) |
| অবস্থান | ফোঁতেনব্লো সিঙ্গাপুর আবু ধাবি সান ফ্রান্সিস্কো |
| ভাষা | English-only & French-only instruction |
| ওয়েবসাইট | insead.edu |
|  |

**ইনসিয়াড** একটি অলাভজনক ব্যবসা শিক্ষা প্রতিষ্ঠান যেটির শিক্ষাঙ্গনগুলি ইউরোপ (ফ্রান্সের ফোঁতেনব্লো), এশিয়া (সিঙ্গাপুর), মধ্যপ্রাচ্য (আবু ধাবি) ও উত্তর আমেরিকা (সান ফ্রান্সিস্কো) মহাদেশে অবস্থিত। এটি একটি স্নাতকোত্তর ব্যবসা শিক্ষা প্রতিষ্ঠান যেটি পূর্ণকালীন ব্যবসায় প্রশাসনে স্নাতকোত্তর উপাধি, ব্যবসায় প্রশাসনে নির্বাহী স্নাতকোত্তর উপাধি, অর্থসংস্থানে স্নাতকোত্তর উপাধি, ব্যবস্থাপনায় স্নাতকোত্তর ও ডক্টরেট উপাধি প্রদান করে থাকে। ইনসিয়াড কথাটি ফরাসি আঁস্তিত্যু ও্যরোপেয়াঁ দাদমিনিস্ত্রাসিওঁ দেজাফের ("**Ins**titut **E**uropéen d'**Ad**ministration des Affaires") নামটির সংক্ষিপ্ত রূপ, যার অর্থ ব্যবসায় প্রশাসনের জন্য ইউরোপীয় গবেষণা প্রতিষ্ঠান।

ইনসিয়াড বিশ্বের সবচেয়ে মর্যাদাবাহী ব্যবসা শিক্ষা প্রতিষ্ঠানগুলির একটি। এটির ব্যবসায় প্রশাসনে স্নাতকোত্তর পাঠক্রমটি ইংরেজি ভাষায় প্রদান করা হয় এবং সেটি প্রায়শই বিশ্বের সেরা পাঠক্রমগুলির একটি হিসেবে গণ্য হয়ে থাকে। সারা বিশ্বের ইনসিয়াডের প্রায় ৬৪ হাজার প্রাক্তন শিক্ষার্থী আছে। হার্ভার্ড বিজনেস স্কুলের পরে ইনসিয়াড থেকে শিক্ষাপ্রাপ্ত শিক্ষার্থীরা ২য় সর্বোচ্চ সংখ্যায় বিশ্বের বৃহত্তম ৫০০টি ব্যবসা প্রতিষ্ঠানের প্রধান নির্বাহী কর্মকর্তা হিসেবে নিযুক্ত আছে। এখান থেকে ৩ জন রাষ্ট্রপ্রধানও শিক্ষালাভ করেছেন

## তথ্যসূত্র
# পরিচালনা পর্ষদ

১৮৫২ সালে লাইপৎসিশ-ড্রেসডেন রেল কোম্পানির একটি সভাতে প্রতিষ্ঠান্টির পরিচালনা পর্ষদ
**পরিচালনা পরিষদ** (ইংরেজি: Board of directors) কতিপয় ব্যক্তির সমন্বয়ে গঠিত একটি স্বীকৃত দল, যারা যৌথভাবে কোনও সংস্থা বা প্রতিষ্ঠানের কর্মকাণ্ডের দেখাশোনা করেন। এই প্রতিষ্ঠানটি লাভজনক ব্যবসা-প্রতিষ্ঠান, অলাভজনক প্রতিষ্ঠান কিংবা একটি সরকারী সংস্থা হতে পারে। এই পর্ষদের ক্ষমতা, কর্তব্য ও দায়িত্ব সরকারী নিয়মকানুনের মাধ্যমে (যার মধ্যে সংশ্লিষ্ট আইনের আওতাধীন এলাকার কর্পোরেশন আইন অন্তর্ভুক্ত) এবং প্রতিষ্ঠানটির নিজস্ব সংবিধান ও সংবিধিসমূহের দ্বারা নির্ধারিত থাকে। এই কর্তৃপক্ষগুলি পর্ষদের সদস্যসংখ্যা, সদস্যদের নির্বাচনের উপায়, সদস্যগণ কত ঘন ঘন সভায় মিলিত হবেন, ইত্যাদি ব্যাপারগুলি ঠিক করে দিতে পারে। কোনও প্রতিষ্ঠানের সদস্যদের ভোটাধিকার থাকলে পর্ষদ প্রতিষ্ঠানের সমস্ত সদস্যদের কাছে জবাবদিহি করতে বাধ্য থাকে এমনকি তাদের অধীনস্থও হতে পারে, কেননা সদস্যদের ভোটে তারা পর্ষদের সদস্যপদে নির্বাচিত হন। শেয়ার বা স্টক কর্পোরেশনে অ-নির্বাহী পরিচালকেরা শেয়ারধারীদের ভোটে নির্বাচিত হন; এক্ষেত্রে কর্পোরেশনের ব্যবস্থাপনায় পর্ষদ সর্বোচ্চ কর্তৃত্বের অধিকারী হয়। অন্যদিকে ভোটাধিকারবিহীন সদস্যবিশিষ্ট শেয়ারহীন কর্পোরেশনের ক্ষেত্রে পরিচালনা পর্ষদ প্রতিষ্ঠানের সর্বোচ্চ প্রশাসনিক কর্তৃপক্ষ হিসেবে কাজ করে; পর্ষদের সদস্যরা কখনও কখনও নিজেরাই নতুন সদস্যদেরকে নির্বাচন করেন।

## তথ্যসূত্র
# ব্যবসায়িক মডেল
সংক্ষিপ্ত ইউআরএল

ব্যবসায়িক মডেল উদ্ভাবন পুনরাবৃত্তিমূলক এবং সাধারণত একটি বৃত্তাকার প্রক্রিয়া।
**ব্যবসায়িক মডেল** হল প্রতিষ্ঠানের একটি মূর্ত ধারণা, হোক ধারণাগত, পুথিগত কিংবা চিত্রগত, যা এর সকল প্রধান পরস্পরসম্পর্কিত স্থাপত্য, প্রক্রিয়াগত এবং আর্থিক ব্যবস্থার সাথে সম্পৃক্ত যা পরিকল্পিত ও প্রকল্পিত প্রতিষ্ঠান কর্তৃক তার বর্তমান ও ভবিষ্যতের জন্য, এবং তার কৌশলগত লক্ষ্য ও উদ্দ্যেশ্য বাস্তবায়নের জন্য যত পণ্য ও সেবা প্রদান করছে বা করবে। আল-দেবি, এল-হাড্ডাডে এবং এভিসন (২০০৮) এর এই সংজ্ঞা নির্দেশ করে যে মূল্য প্রস্তাবনা, মূল্য স্থাপত্য (প্রাতিষ্ঠানিক স্থাপত্য এবং প্রযুক্তিগত স্থাপত্য যা দ্বারা পণ্য, সেবা, ও তথ্যের পরিচালন হয়), মূল্য অর্থায়ন ( তথ্য প্রতিমালেপন মালিকানা ব্যয়, মূল্য পদ্ধতি, ও আয়ের কাঠামো নিয়ে), এবং মূল্য নেটওয়ার্ক মূলত তৈরি করে ব্যবসায়িক মডেলের প্রাথমিক কাঠামো বা মাত্রা।

ব্যবসায়িক মডেল যুক্তিসহ বর্ণনা করে কীভাবে একটি প্রতিষ্ঠান তৈরি করে, বিতরণ করে, এবং মূল্য আহরণ করে অর্থনৈতিক, সামাজিক, সাংস্কৃতিক বা অন্যান্য প্রেক্ষাপটে। ব্যবসায়িক মডেল তৈরি করার প্রক্রিয়া ব্যবসায়িক কৌশলেরই একটি অংশ।

তত্ত্ব ও প্রায়োগিক দিক থেকে, ব্যবসায়িক মডেল পরিভাষাটি বিস্তৃত পরিসরব্যাপী আনুষ্ঠানিক ও অনানুষ্ঠানিক দিক থেকে ব্যবসার মূল দিকগুলো বর্ণনায় ব্যবহৃত হয়, এর মধ্যে উদ্দেশ্য, ব্যবসায় প্রক্রিয়া, উদ্দীষ্ট গ্রাহক, অর্ঘ্যসমূহ, কৌশল, স্থাপত্য, প্রাতিষ্ঠানিক কাঠামো, গুণন, ব্যবসায়িক চর্চা, কর্মপ্রক্রিয়া ও নীতিসমূহ কর্মসংস্কৃতিসহ। ব্যবসায়িক মডেল নিয়ে বহুবিধ ব্যাখ্যা ও সংজ্ঞায়ন হয়েছে বিভিন্ন গবেষণাপত্রে। ব্যবস্থাপকদের একটি জরিপের সংঘবদ্ধ পুনর্বেক্ষণ ও বিশ্লেষণ ব্যবসায়িক মডেলকে বাণিজ্যিক সুযোগকে সংগঠনের কাঠামোর মধ্য দিয়ে কাজে লাগানোকে বুঝিয়েছে। উত্তরোত্তর বর্ধিত যুক্তি ব্যবসায়িক মডেলের বর্ণনাতে বর্ণনা বা আখ্যানের ব্যবহারের প্রতি জোড় দেয় যা দ্বারা উদ্যোক্তারা অসাধারণ সফল প্রবৃদ্ধ প্রতিষ্ঠান তৈরি করছে।

ব্যবসায়িক মডেল হল একটি প্রতিষ্ঠিত প্রচলিত পদ্ধতি বা নীতি যা ব্যবসায়িক পরিবেশে উপযোগী হতে পারে। এটি একটি পরিকল্পনা বা মডেল যা একটি ব্যবসার কাঠামো বা প্রতিষ্ঠানের কার্যক্রম ও প্রশাসনের বিভিন্ন দিকগুলি উপস্থাপন করে।

একটি ব্যবসায়িক মডেল ব্যবসার কাঠামো, পণ্য বা পরিষেবা, গ্রাহকদের চাহিদা এবং বাজারের পরিবর্তনগুলি পর্যবেক্ষণ করে ব্যবসায়িক সফলতা অর্জনের পথ প্রদর্শন করে। এটি ব্যবসায়ের উদ্দেশ্য, লক্ষ্য, পণ্যের উৎপাদন পদ্ধতি, বিপণন পদ্ধতি, পণ্য মূল্য নির্ধারণ, গ্রাহক সংগ্রহ ও সংরক্ষণ, মার্কেটিং পরিকল্পনা, আর্থিক পরিচালনা, কর্মীদের সংগঠন, প্রতিষ্ঠানের ব্যবস্থাপনা ইত্যাদি সম্পর্কিত বিষয়ে দিকনির্দেশনা সরবরাহ করে।

## ইতিহাস

ব্যবসায়িক মডেলের ইতিহাস উদ্বিগ্ন হয়েছে মানব সভ্যতার শুরুতে থেকেই। ব্যবসায়িক মডেলের বিভিন্ন রূপ ও আদর্শগুলি একাধিক সময়ে উদ্ভাবন হয়েছে। একটি সংক্ষিপ্ত বর্ণনা দিয়ে ব্যবসায়িক মডেলের মুখ্যতম মূল্যায়ন করা যায় নিচের সময়সীমার সাথে:

* প্রাগৃহবাসী সমাজ:

প্রাচীনকালের প্রাগৃহবাসী সমাজে ব্যবসা বেশ সাধারণ ছিল। এই সমাজে উপাদানগত বদলে ব্যবসার পরিকল্পনা নিয়ে কাজ করা হতো না। ব্যবসায়ের উদ্দেশ্য আমদানি ও বিপণনের মতো প্রাথমিক ধারণা ছিল।

* গ্রীক সভ্যতা:

গ্রীক সভ্যতার সময়ে ব্যবসায়ের বৈশিষ্ট্য প্রথমবারে পরিষ্কারভাবে উদ্ভাবিত হয়। এই সময়ে শিল্প ও বাণিজ্যিক কার্যক্রমগুলি উন্নত হয়ে উঠেছে।

## তথ্যসূত্র
# সাংহাই মর্নিং পোস্ট
সংক্ষিপ্ত ইউআরএল

সাংহাই মর্নিং পোস্ট ( চাইনিজ : 新闻 晨报; পিনইন : শানওয়ান চ্যানবোও) *জিফাং ডেইলি* সংবাদপত্র গ্রুপ কর্তৃক ১৯ জানুয়ারি, ১৯৯৯ সাল থেকে প্রকাশিত একটি পত্রিকা।

এই ট্যাবলয়েড পত্রিকার দৈনিক প্রচার প্রায় ৫০০,০০০ অনুলিপি।

*সাংহাই মর্নিং পোস্ট* নামটি একটি পুরানো সংবাদপত্রের জন্যও ব্যবহৃত হয়েছিল যা বিংশ শতাব্দীর প্রথমার্ধে সাংহাই আন্তর্জাতিক বন্দোবস্তের সময় প্রচারিত হয়েছিল।

## বহিঃসংযোগ

* সাংহাই মর্নিং পোস্টের ওয়েবসাইট  ওয়েব্যাক মেশিনে আর্কাইভকৃত ২৮ জুলাই ২০২১ তারিখে

## তথ্যসূত্র
# লিন য়ি
সংক্ষিপ্ত ইউআরএল

| লিন য়ি |
| --- |
| 林一 |
| জন্ম |  (1999-01-11) ১১ জানুয়ারি ১৯৯৯ হেবেই, চীন |
| জাতীয়তা | চীনা |
| শিক্ষা | বেইজিং স্পোর্টস বিশ্ববিদ্যালয় |
| পেশা | * অভিনেতা
* মডেল
 |
| কর্মজীবন | ২০১৭–বর্তমান |
| প্রতিনিধি | তাংরেন মিডিয়া |
| উচ্চতা | ৬ ফুট ২ ইঞ্চি (১.৮৮ মিটার) |

**লিন য়ি** (চীনা: 林一; জন্ম: ১১ জানুয়ারি, ১৯৯৯), একজন চীনা অভিনেতা এবং মডেল। ২০১৯ সালের রোম্যান্টিক ওয়েব নাটক, *পুট ইউর হেড অন মাই শোল্ডার* এ অভিনয় এর পরে তিনি জনপ্রিয়তা অর্জন করেন।

## প্রাথমিক জীবন ও শিক্ষা

লিন য়ি জানুয়ারি ১১, ১৯৯৯ সালে চীনের হেবেই শহরে জন্মগ্রহণ করেন। তিনি বর্তমানে বেইজিং স্পোর্টস বিশ্ববিদ্যালয়ে বলরুম নৃত্যের উপর পড়াশোনা করছেন।

## কর্মজীবন

২০১৫ সালে, লিন তার এজেন্সি তাংরেন মিডিয়াতে যোগদান করেন। সেই থেকে তিনি বিদেশে নৃত্য ও পারফরম্যান্সের পেশাদার প্রশিক্ষণ নেন।

মে ১৪, ২০১৭ সালে, তিনি ইউকু আইডল আপাতবাস্তব টেলিভিশন অনুষ্ঠান *হ্যান্ডসাম ইয়ুথ সোসাইটি* তে কাস্ট সদস্য হিসাবে অংশ নিয়েছিলেন। ঐ একই বছর তিনি ইউকু এর ফ্যাশন শো *ক্রেজি ওয়ারড্রোব* এ প্রতিযোগী হিসেবে অংশগ্রহণ করেন এবং ৪১টি ভোট নিয়ে ৬ষ্ঠ চ্যাম্পিয়নশিপ জিতেন। ডিসেম্বর ২০১৭ সালে, তিনি সাই-ফাই ফিল্ম *হোপ আইল্যান্ডে* তার বড় পর্দার আত্মপ্রকাশ নিশ্চিত করেন।

২০ মে, ২০১৯ তে ব্যাংককের ফ্যান মিটিংয়ে লিন য়ি এবং শিং ফেই
২০১৯ সালে, লিন রোম্যান্টিক ওয়েব নাটক, *পুট ইউর হেড অন মাই শোল্ডার* এ গু ওয়েইয়ে এর ভূমিকা পালনের জন্য জনপ্রিয়তা অর্জন করেন। নাটকটি অনেক বড় সাফল্য পেয়েছিল এবং চীন এবং বিদেশে হিট হয়েছিল। লিন তার গু ওয়েইয়ের চিত্রায়নের জন্য ইতিবাচক পর্যালোচনা পেয়েছিলেন যা তার জনপ্রিয়তা আরও বাড়িয়ে তোলে। ২০ মে, ২০১৯ এ, লিন য়ি এবং সহ-অভিনেত্রী শিং ফেই থাইল্যান্ডের ব্যাংককে একটি বিশাল ভক্ত সভা আয়োজন করেন যেখানে কয়েক হাজার ভক্তের ভিড় জমেছিল।

২০২১ সালে, লিন ঐতিহাসিক নাটক *দ্য ব্লেইসড গার্ল* এ ইউয়ান য়ি এবং রোম্যান্স নাটক *লাভ সিনারি* তে লু জিং হিসেবে অভিনয় করেন।

## চলচ্চিত্রের তালিকা

### চলচ্চিত্র

| বছর | শিরোনাম | ভূমিকা | টীকা | সূত্র |
| --- | --- | --- | --- | --- |
| ২০২০ | *হোপ আইল্যান্ড* |  |  |  |

### টেলিভিশন সিরিজ

| বছর | শিরোনাম | ভূমিকা | টীকা | সূত্র |
| --- | --- | --- | --- | --- |
| ২০১৯ | *পুট ইউর হেড অন মাই শোল্ডার* | গু ওয়েইয়ে |  |  |
| ২০২১ | *দ্য ব্লেইসড গার্ল* | ইউয়ান য়ি |  |  |
| *লাভ সিনারি* | লু জিং |  |  |
| *মেমোরি অফ এনকাস্টিক টাইল* | ঝেং সু নিয়ান |  |  |

### রকমারী অনুষ্ঠান

| বছর | শিরোনাম | ভূমিকা | টীকা | সূত্র |
| --- | --- | --- | --- | --- |
| ২০১৭ | *হ্যান্ডসাম ইয়ুথ সোসাইটি* | কাস্ট সদস্য |  |  |
| *ক্রেজি ওয়ারড্রোব* | প্রতিযোগী | বিজয়ী |  |

## তথ্যসূত্র
# ঝাং জেহান

| ঝাং জেহান |
| --- |
|  |
| জন্ম |  (1991-05-11) ১১ মে ১৯৯১ Xinyu, Jiangxi, China |
| মাতৃশিক্ষায়তন | Shanghai Theatre Academy |
| পেশা | * অভিনেতা
* গায়ক
 |
| কর্মজীবন | ২০১০ - বর্তমান |
| প্রতিনিধি | ঝাং জেহান স্টুডিও (২০১৯ - ২০২১)
পুলিন প্রোডাকশন (২০১৯ - বর্তমান)
Huanyu Film (2013 - 2019)  |
| উচ্চতা | 181 cm |
|  |
| চীনা নাম |
| সরলীকৃত চীনা |  张哲瀚  |
|

| প্রতিলিপিকরণ |
| --- |
|  |
|  |

 |
|  |

**ঝাং জেহান** (চীনা 张哲瀚; জন্ম ১১ মে ১৯৯১) একজন চীনা অভিনেতা এবং গায়ক। চীনা ঐতিহাসিক নাটক *লিজেন্ড অফ বান শু* (২০১৫) এ তার প্রথম প্রধান ভূমিকা ছিল ওয়েই ইং চরিত্রে। তিনি *লিজেন্ড অফ ইউনক্সি* (২০১৮), *দ্য ব্লুমস অ্যাট রুই প্যাভিলিয়ন* (২০২০) এবং *ওয়ার্ড অফ অনার* (২০২১) এর ভূমিকার জন্য সর্বাধিক পরিচিত।

২০২০ সালে, তিনি বর্ষসেরা রাইজিং আর্টিস্টের জন্য Weibo পুরস্কার পান। তিনি ২০২১ সালের জুন মাসে সবচেয়ে বেশি দেখা/অনুসরণ করা অভিনেতার জন্য Weibo মুভি নাইট পুরস্কার জিতেছেন।

২০২১ সালে, জাপানে ইয়াসুকুনি তীর্থস্থান এবং নোগি তীর্থস্থানের কাছাকাছি একটি স্থানে জাপানে চীন আক্রমণকারী সাম্রাজ্যিক জাপানি সামরিক অফিসারদের সম্মান জানানোর কারণে কয়েক বছর আগে তোলা ছবি নিয়ে বিতর্কে জড়ানোর পরে ঝাং চীনে তীব্র সমালোচনার মুখোমুখি হয়েছিল। এই সমালোচনার ফলে তার অনলাইন সোশ্যাল মিডিয়া অ্যাকাউন্ট, সিনেমা, টেলিভিশন শো এবং সঙ্গীত সরানো হয়েছে। ২০২২ সালের ডিসেম্বরে, ঝাং চীনের মূল ভূখণ্ডের বাইরে আন্তর্জাতিক প্ল্যাটফর্মে নতুন সঙ্গীত প্রকাশের সাথে ঘরোয়া বয়কটের এক বছর থেকে ফিরে আসেন।
# শু কাই

**শু কাই** (সহজকৃত চীনা: 许凯, জন্ম ৫ মার্চ ১৯৯৫), যিনি তার ডাকনাম " **সোসো** " দ্বারাও পরিচিত, একজন চীনা অভিনেতা এবং মডেল। *স্টোরি অফ ইয়ানসি প্যালেস*, *দ্য লিজেন্ডস*, *আর্সেনাল মিলিটারি একাডেমি: এএমএ*, *ফলিং ইনটু ইওর স্মাইল*, *রয়্যাল ফিস্ট* এবং *সে এবং তার পারফেক্ট হাজব্যান্ড-* এ তার ভূমিকার জন্য তিনি জনপ্রিয়। "হেংডিয়ান ফিল্ম" এবং "টিভি ফেস্টিভ্যাল অফ চায়না" এ তিনি *এএমএ- তে তার ভূমিকার জন্য "সেরা অভিনেতার পুরস্কার" জিতেছেন।* তিনি *ফোর্বস চীনে* "৩০ বছরের কম বয়সী শীর্ষ প্রভাবশালী ব্যক্তি" হিসাবে তালিকাভুক্ত হয়েছেন।

## তথ্যসূত্র
# নাইট অ্যাট দ্য মিউজিয়াম
সংক্ষিপ্ত ইউআরএল

| নাইট অ্যাট দ্য মিউজিয়াম |
| --- |
|  |
| Night at the Museum |
| পরিচালক | শন লেভি |
| প্রযোজক | * শন লেভি
* ক্রিস কলম্বাস
* মাইকেল বার্নাথন
 |
| চিত্রনাট্যকার | * টমাস লেনন
* রবার্ট বেন গ্যারেন্ট
 |
| উৎস | মিলান ট্রেঙ্ক কর্তৃক  *দ্য নাইট অ্যাট দ্য মিউজিয়াম* |
| শ্রেষ্ঠাংশে | * বেন স্টিলার
* কার্লা গুগিনো
* ডিক ভ্যান ডাইক
* মিকি রুনি
* বিল কবস
* রবিন উইলিয়ামস
 |
| সুরকার | অ্যালান সিলভেস্ট্রি |
| চিত্রগ্রাহক | গিয়েরমো নাভারো |
| সম্পাদক | ডন জিমারম্যান |
| প্রযোজনা কোম্পানি | টুয়েন্টিয়েথ সেঞ্চুরি ফক্স |
| পরিবেশক | টুয়েন্টিয়েথ সেঞ্চুরি ফক্স |
| মুক্তি | * ১৭ ডিসেম্বর ২০০৬ (2006-12-17) (নিউ ইয়র্ক সিটি)
* ২২ ডিসেম্বর ২০০৬ (2006-12-22) (মার্কিন যুক্তরাষ্ট্র)
 |
| স্থিতিকাল | ১০৪ মিনিট |
| দেশ | * যুক্তরাজ্য
* মার্কিন যুক্তরাষ্ট্র
 |
| ভাষা | ইংরেজি |
| নির্মাণব্যয় | $১১০ মিলিয়ন |
| আয় | $৫৭৪.৫ মিলিয়ন |

নাইট অ্যাট দ্য মিউজিয়াম (অনু. রাত্রিবেলায় জাদুঘরে) (ইংরেজি: Night at the Museum) হল একটি কাল্পনিক-কৌতুকপ্রদ ত্রয়ী চলচ্চিত্র। যা শুরু হয় ২০০৬ সালে এবং শেষ হয় ২০১৪ সালে।
তিনটি চলচ্চিত্রই মিলান ট্রেঙ্ক রচিত শিশুতোষ বই *দ্য নাইট অ্যাট দ্য মিউজিয়াম*-এর উপর ভিত্তি করে বানানো। এগুলো পরিচালনা করেছেন শন লেভি লিখেছেন রবার্ট বকন গারান্ট এবং থমাস লেনন। এর মূল চরিত্র-মিউজিয়ামের নৈশপ্রহরী ল্যারি চরিত্রে অভিনয় করেছেন বেন স্টিলার।

## কুশীলব

* বেন স্টিলার - লরেন্স "ল্যারি" ডেলি
* কার্লা গুগিনো - রেবেকা হাটম্যান
* ডিক ভ্যান ডাইক - সেসিল ফ্রেডরিকস
* মিকি রুনি - গুস
* বিল কবস - রেজিনাল্ড
* জেক চেরি - নিকোলাস "নিক" ডেলি, ল্যারি'র পুত্র
* রিকি জারভাইস - ডক্টর ম্যাকফি
* কির রেভার - এরিকা ডেলি, ল্যারি'র সাবেক স্ত্রী ও নিকের মা
* চার্লি মার্ফি - ট্যাক্সি চালক
* পল রুড - ডন, এরিকার বাগদত্তা
* অ্যান মেয়ারা - ডেবি
* রবিন উইলিয়ামস - থিওডোর রুজভেল্টের মোমের প্রতিমূর্তি

## তথ্যসূত্র

## বহিঃসংযোগ

* অলমুভিতে *নাইট অ্যাট দ্য মিউজিয়াম* (ইংরেজি)
* ইন্টারনেট মুভি ডেটাবেজে *নাইট অ্যাট দ্য মিউজিয়াম*  (ইংরেজি)
* টিসিএম চলচ্চিত্র ডেটাবেজে *নাইট অ্যাট দ্য মিউজিয়াম*
* বক্স অফিস মোজোতে *নাইট অ্যাট দ্য মিউজিয়াম* (ইংরেজি)
* মেটাক্রিটিকে *নাইট অ্যাট দ্য মিউজিয়াম* (ইংরেজি)
* *নাইট অ্যাট দ্য মিউজিয়াম* রটেন টম্যাটোস-এ
# উইকিসংবাদ

উইকিসংবাদ| উইকিসংবাদের বর্তমান লোগো |
| উইকিসংবাদ পোর্টালের স্ক্রিনশট |
| সাইটের প্রকার | উইকিসংবাদ |
| উপলব্ধ | বহুভাষিকতা |
| সদরদপ্তর | মিয়ামি, ফ্লোরিডা,যুক্তরাষ্ট্র |
| মালিক | উইকিমিডিয়া ফাউন্ডেশন |
| প্রস্তুতকারক | উইকিমিডিয়া কমিউনিটি |
| ওয়েবসাইট | wikinews.org |
| অ্যালেক্সা অবস্থান |  ৪৭,৪২০ (অক্টোবর ২০১৪) |
| বাণিজ্যিক | না |
| নিবন্ধন | ঐচ্ছিক |
| ব্যবহারকারী | 2953817 |
| চালুর তারিখ | ৮ নভেম্বর ২০১৪ (2014-11-08) |
| বিষয়বস্তুর লাইসেন্স | CC-BY |

বিটা সংস্করণের লোগো, ১লা ফেব্রুয়ারি, ২০০৫ পর্যন্ত ব্যবহৃত
**উইকিনিউজ** বা **উইকিসংবাদ** হল উইকি মুক্ত বিষয়বস্তুর আলোকে পরিচালিত সংবাদ বিষয়ক ওয়েবসাইট এবং উইকিমিডিয়া ফাউন্ডেশনের একটি প্রকল্প যা বিশ্বব্যাপী সহযোগিতামুলক সাংবাদিকতার মাধ্যমে কাজ করে থাকে। উইকিপিডিয়ার সহ-প্রতিষ্ঠাতা জিমি ওয়েলস উইকিপিডিয়া থেকে উইকিসংবাদ আলাদা করার প্রসঙ্গে বলেন, "উইকিসংবাদে, প্রতিটি গল্প বিশ্বকোষীয় নিবন্ধ থেকে ভিন্ন আঙ্গিকে মুলতঃ একটি সংবাদ হিসেবে লেখা হবে।" উইকিসংবাদ নিরপেক্ষ দৃষ্টিভঙ্গি নীতি অনুসরণের মাধ্যমে সাংবাদিকতায় বস্তুনিষ্ঠতার ধারণা প্রতিষ্ঠা করে যা অন্যান্য নাগরিক সাংবাদিকতা চর্চার ওয়েবসাইট যেমন, ইন্ডেমিডিয়া ও ওহমাইনিউজ থেকে ভিন্নতর।

## প্রারম্ভিক বছর

উইকিসংবাদের প্রাথমিক সংস্করণের লোগো, ১৩ ফেব্রুয়ারী, ২০০৫ পর্যন্ত ব্যবহৃত
উইকিমিডিয়া সংবাদ সাইটের প্রথম নথিভুক্ত প্রস্তাবটি করা ছিল ৫ জানুয়ারী, ২০০৩-এ উইকিপিডিয়া সম্প্রদায়ের মেটা-উইকিতে একজন বেনামী ব্যবহারকারীর দুই লাইনের একটি পোস্টে। ড্যানিয়েল অ্যালস্টন, যিনি উইকিপিডিয়াতে ফঞ্জি হিসেবে সম্পাদনা করেছেন, তিনি দাবি করেছেন যে তিনিই এই পোস্টটি দিয়েছিলেন।

উইকিসংবাদের ডোমেইন নাম wikinews.org ২ এপ্রিল, ২০০৪ এ নিবন্ধিত হয়েছিল ২০০৪ সালের নভেম্বরে, এই ধরনের একটি সহযোগী সংবাদ সাইট কীভাবে কাজ করতে পারে তা দেখানোর জন্য একটি প্রদর্শন উইকি প্রতিষ্ঠিত হয়েছিল। এক মাস পরে, ২০০৪ সালের ডিসেম্বরে, সাইটটিকে "ডেমো" পর্যায় থেকে সরিয়ে পাবলিক ডোমেইন কপিলেফ্টের অধীনে বিটা পর্যায়ে স্থানান্তরিত করা হয়। একই সময়ে এটির একটি জার্মান ভাষার সংস্করণ চালু করা হয়

২০০৫ সালের সেপ্টেম্বরে, প্রকল্পটি ক্রিয়েটিভ কমন্স অ্যাট্রিবিউশন ২.৫ লাইসেন্সে স্থানান্তরিত হয়। ৭ সেপ্টেম্বর, ২০০৭-এ, ইংরেজি উইকিসংবাদ তার ১০,০০০ তম নিবন্ধ প্রকাশ করে।

## সাক্ষাৎকার

২০০৭ সালে ইসরায়েলের প্রেসিডেন্ট শিমন পেরেসের সাথে উইকিনিউজের রিপোর্টার ডেভিড শ্যাঙ্কবোন
উইকিনিউজের সাংবাদিকরা বেশ কিছু উল্লেখযোগ্য ব্যক্তির সাক্ষাৎকার নিয়েছেন, যার মধ্যে রয়েছে ডিসেম্বর ২০০৭-এ উইকিনিউজের রিপোর্টার ডেভিড শ্যাঙ্কবোনের ইসরায়েলের প্রেসিডেন্ট শিমন পেরেসের সাথে একটি সাক্ষাৎকার। আমেরিকা-ইসরায়েল ফ্রেন্ডশিপ লিগ এবং ইসরায়েলের পররাষ্ট্র মন্ত্রণালয় সাক্ষাৎকারটি পরিচালনার জন্য শঙ্কবোনকে আমন্ত্রণ জানিয়েছিল।

এছাড়াও উইকিসংবাদের প্রতিবেদকরা আরও অনেক উল্লেখযোগ্য লেখক, অভিনেতা এবং রাজনীতিবিদদের সাক্ষাৎকার নিয়েছেন। যেমন অগাস্টেন বুরোস, স্যাম ব্রাউনব্যাক এবং ডানকান হান্টার, এবং ব্রিটিশ রাজনীতিবিদ টনি বেন, লেখক এরিক বোগোসিয়ান, নিউজিল্যান্ডের রাজনীতিবিদ নিক স্মিথ, নিউজিল্যান্ডের প্রাক্তন প্রধানমন্ত্রী জন কী, ওয়ার্ল্ড ওয়াইড ওয়েবের সহ-আবিষ্কারক রবার্ট ক্যালিয়াউ, ড্র্যাগ কুইন রুপল, এবং উইকিমিডিয়া ফাউন্ডেশনের সাবেক নির্বাহী সু গার্ডনার।

## তথ্যসূত্র

## বহিঃসংযোগ

দাপ্তরিক ওয়েবসাইট
# আলোচনা অনুষ্ঠান

ডেভিড লেটারম্যান ১৯৮২ সালে *লেট নাইট উইথ ডেভিড লেটারম্যান* -এ অতিথি টেরি গারের সাক্ষাৎকার নিচ্ছেন।
**আলোচনা অনুষ্ঠান** বা **টক শো** (বা ব্রিটিশ ইংরেজিতে **চ্যাট শো**) হল একটি টেলিভিশন অনুষ্ঠান বা রেডিও অনুষ্ঠানের একটি ধারা বা ঘরানা যা স্বতঃস্ফূর্ত কথোপকথন ঘিরে গঠিত। একটি আলোচনা অনুষ্ঠান কিছু সাধারণ বৈশিষ্ট্যের দ্বারা অন্যান্য টেলিভিশন অনুষ্ঠান থেকে আলাদা করা হয়। একটি আলোচনা অনুষ্ঠানে, একজন ব্যক্তি (অথবা লোক বা অতিথিদের একটি দল) একজন আলোচনা অনুষ্ঠানের আয়োজক দ্বারা উত্থাপিত বিভিন্ন বিষয় নিয়ে আলোচনা করেন। এই আলোচনা একটি সাক্ষাৎকার আকারে হতে পারে বা গুরুত্বপূর্ণ সামাজিক, রাজনৈতিক বা ধর্মীয় বিষয় এবং ঘটনা সম্পর্কে একটি সাধারণ কথোপকথন হতে পারে। আয়োজকের ব্যক্তিত্ব অনুষ্ঠানের সুরকে আকার দেয়, যা অনুষ্ঠানটির "ট্রেডমার্ক" সংজ্ঞায়িত করে। আলোচনা অনুষ্ঠানগুলির একটি সাধারণ বৈশিষ্ট্য বা অলিখিত নিয়ম হল "তাজা কথা" এর উপর ভিত্তি করে, যা স্বতঃস্ফূর্ত বা স্বতঃস্ফূর্ততা রয়েছে এমন বিষয় নিয়ে সাধারণত আলোচনা হয়।

আলোচনা অনুষ্ঠানের ইতিহাস ১৯৫০-এর দশক থেকে বর্তমান পর্যন্ত বিস্তৃত।

আলোচনা অনুষ্ঠানেরও বেশ কিছু ভিন্ন উপধারা থাকতে পারে, যেগুলোর সবকটিতেই অনন্য উপাদান থাকে এবং দিনের বিভিন্ন সময়ে বিভিন্ন উপায়ে প্রচার করা যায়।

## আরো দেখুন

* বেতার আলোচনা

## তথ্যসূত্র

## আরও পড়া

* Niven, David; Lichter, S. R. (জুলাই ২০০৩)। "The Political Content of Late Night Comedy": ১১৮–১৩৩। ডিওআই:10.1177/1081180X03008003007। `{{সাময়িকী উদ্ধৃতি}}`: উদ্ধৃতি journal এর জন্য `|journal=` প্রয়োজন (সাহায্য)
* Priming Effects of Late-Night Comedy
* Late-Night Comedy and the Salience of the Candidates' Caricatured Traits in the 2000 Election